stanford-oval/wikipedia huggingface dataset:
Pommerin kolmoiskaupunki

Gdańskin keskustaa.
Gdynian sataman tornitaloja.
Sopotin merenrantaa.
Pommerin kolmoiskaupunki (puol. Trójmiasto, kašubiksi Trzëgard) on Itämeren Gdanskinlahdella sijaitseva merkittävä metropolialue Puolassa, Pommerin voivodikunnassa. Nimensä mukaisesti se koostuu toisiinsa kiinni kasvaneista Gdańskin, Gdynian ja Sopotin kaupungeista sekä niiden ympäryskunnista. Kolmoiskaupungin alueella asuu yli miljoona ihmistä.
Historia

Ennen toista maailmansotaa Gdańsk ja Sopot muodostivat Danzigin vapaakaupungin, jonka rajojen ulkopuolelle Gdynia jäi osana Puolan käytävää. Saksan hyökättyä Puolaan vuonna 1939 nykyisen kolmoiskaupungin alueet päätyivät ensi kertaa nykyhistoriassa saman valtiovallan alle. Tietyiltä osin kolmannen valtakunnan politiikan totalitäärisyyden voi katsoa edesauttaneen kolmen kaupungin kehittymistä kolmoiskaupungiksi: Gdańskin ja Gdynian satamien entuudestaan suuri liikennemäärä kasvoi, alueen telakat saivat merkittäviä tilauksia
Kolmannen valtakunnan antauduttua Pommerista tuli osa Puolan kansantasavaltaa ja kolmen kaupungin ympärille muodostettiin Gdańskin voivodikunta. Kaupunkien liitos sai vuonna 1946 hyväksynnän Gdańskin kaupunginhallitukselta mutta Gdyniassa ajatus hylättiin "liian aikaisena." Samana vuonna kaupunkien joukkoliikenne siirtyi Gdańskin–Gdynian kuntainliiton yhteistyötoimikunnan (puol. MZK G–G, Międzykomunalne Zakłady Komunikacyjne Gdańsk-Gdynia) haltuun. Alueen satamien hallinto yhdistyi vuonna 1950, jolloin myös käsite trójmiasto esiintyi ensi kertaa painetussa sanassa.
1950-, 60- ja 70-luvuilla ajatus kolmoiskaupungista konkretisoitui väestönkasvun kiihdyttyä. Käsite levisi lehdistöstä kansan suuhun ja tahot yhdistyksistä yrityksiin ryhtyivät käyttämään trójmiastoa nimistössään laajasti. Vasta vuonna 2007 kolmoiskaupungista tuli virallinen termi Gdańskin, Gdynian ja Sopotin kaupunkien allekirjoitettua ja julkistettua Karta Trójmiaston, julistuksen yhteistyönsä syventämisestä kaikilla kaupunkikehityksen osa-alueilla.
Liikenne

Gdańskin Lech Wałęsan lentoasema palveli vuonna 2019 noin 5,4 miljoonaa matkustajaa, ollen näin Puolan kolmanneksi suurin lentoasema. Kenttä sijaitsee 12 kilometriä Gdańskista länteen ja 10 kilometriä Sopotista lounaaseen. Gdańskista on säännöllinen lentoyhteys Suomeen Helsinki-Vantaalle (Finnair) ja Turkuun (WizzAir).
Valtiollisen PKP-yhtiön operoima metromainen SKM-kaupunkijunajärjestelmä koostuu viidestä linjasta, jotka muodostavat kolmoiskaupungin julkisen liikenteen rungon. Päälinjalla Gdańskin päärautatieasemalta Sopotin kautta Gdynian päärautatieasemalle on liikennettä ympäri vuorokauden. Polregio-operaattori järjestää taajamaliikennettä kaupungeista muihin Pommerin kuntiin.
Lauttayhteydet Hangon satamasta ja Helsingin Vuosaaresta Gdyniaan palvelevat nykyisin vain rahtiliikennettä. Kaupungista kulkee autolauttoja Ruotsiin ja Tanskaan.
Lähteet ja viitteet

↑  Kiedy powstało Trójmiasto? trojmiasto.pl.  15.10.2018. Viitattu 22.1.2021. (puola)
Aiheesta muualla

Trojmiasto.pl – alueen nimeä kantava paikallismedia (puolaksi)
Gdańskin kaupunki (puolaksi)
Gdynian kaupunki (puolaksi)
Sopotin kaupunki (puolaksi)
Gdańskin Lech Wałęsan lentoasema on yksi Puolan suurimmista kansainvälisistä lentoasemista.
Esimerkki tavanomaisesta SKM-kaupunkijunaliikenteen kalustosta.
Pláka (Mílos)

| Pláka Πλάκα |
| --- | --- |
 Plákan kylä.
 Pláka
 Koordinaatit: 36°44′38″N, 24°25′21″E 
Valtio:  Kreikka
Hajautetun hallinnon alue:  Egea
Alue:  Etelä-Egean saaret
Alueyksikkö:  Mílos
Kunta:  Mílos
Hallinto:  
 – Asutustyyppi:  kylä
 – Kallikrates-koodi:  6501000101
Väkiluku (2011):  749
Aikavyöhyke:  UTC+2
 – Kesäaika:  UTC+3
Infobox OKVirheellinen NIMI-arvo: 
Pláka (kreik. Πλάκα) eli Mílos (Μήλος; myös Melos) on Kreikan kylä, joka sijaitsee Míloksen saarella. Se kuuluu hallinnollisesti Míloksen kuntaan, Míloksen alueyksikköön ja Etelä-Egean saarten alueeseen. Kylän väkiluku on 749 (vuonna 2011). Pláka on Míloksen saaren pääkylä ja Míloksen kunnan kuntakeskus.
Panagía Thalassítran kirkko.
Pláka sijaitsee Míloksen saaren pohjoisosassa. Sieltä on matkaa Míloksen satamakylään Adámantakseen noin neljä kilometriä. Kylä syntyi 1800-luvulla aiemman pääkylän Chóran tuhouduttua. Plákassa toimii Míloksen arkeologinen museo. Míloksen lentoasema sijaitsee noin kahdeksan kilometriä kylästä kaakkoon.
Pláka muodostaa myös laajemman kyläyhdyskunnan (Τοπική Κοινότητα Μήλου, Topikí Koinótita Mílou), johon kuuluvat varsinaisen Plákan kylän lisäksi kylät Aretí, Empoureiós, Fourkovoúni, Fyropótamos, Kípos, Provatás, Psathádika, Raláki Chálakos ja Xylokeratiá, sekä saaret Akráthi, Anánes, Antímilos ja Paximádi. Koko yhdyskunnan väkiluku on 819.
Aiheesta muualla

Kuvia tai muita tiedostoja aiheesta Pláka Wikimedia Commonsissa
Pähkinätaitekoi

| Pähkinätaitekoi |
| --- | --- |

Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Niveljalkaiset Arthropoda
Alajakso::  Kuusijalkaiset Hexapoda
Luokka::  Hyönteiset Insecta
Lahko::  Perhoset Lepidoptera
Osalahko::  Erilaissuoniset Heteroneura
Yläheimo::  Miinaajakoimaiset Gracillarioidea
Heimo::  Miinaajakoit Gracillariidae
Suku::  Parornix
Laji::  devoniella
Kaksiosainen nimi
 Parornix devoniella  Stainton, 1850 
Katso myös
   Pähkinätaitekoi Wikispeciesissä   Pähkinätaitekoi Commonsissa 
Infobox OKNimi-testi OK: 
Pähkinätaitekoi (Parornix devoniella) on miinaajakoiden (Gracillariidae) heimoon kuuluva perhoslaji, jota esiintyy kaikkialla Euroopassa eteläisimpiä osia lukuun ottamatta. Lajin siipiväli on 9–10 millimetriä. Pähkinätaitekoin toukkien ravintoa ovat pähkinäpensaiden lehdet.
Pähkinätaitekoin toukka.
Pyörälä

Pyörälä on muun muassa seuraavien suomalaisten henkilöiden sukunimi:
Juho Pyörälä (1883–1959), kansanedustaja (Maalaisliitto) ja maanviljelijä
Kalevi Pyörälä (1930–2023), lääkäri ja professori
Mika Pyörälä (s. 1981), jääkiekkoilija ja maailmanmestari
| --- | --- |
: Tällä täsmennyssivulla luetellaan henkilöitä, joilla on sama sukunimi.
Porin Yleisurheilu

| Porin Yleisurheilu |
| --- | --- |

Perustettu:  5.8.1998
Paikkakunta:   Pori, Suomi
Värit:           
Lajit:  Yleisurheilu
Puheenjohtaja:  Seija Uusiniemi-Heino
Porin Yleisurheilu on 5. elokuuta 1998 perustettu porilainen yleisurheiluseura.
Seuran menestyneimpiä urheilijoita ovat seitsenottelija Tiia Hautala, keihäänheittäjä Taina Kolkkala, moukarinheittäjät Marko Wahlman ja Lasse Luotonen, kiekonheittäjä Juha Lahdenranta, pika-aitajuoksija Nooralotta Neziri ja keskimatkojen juoksija Tommi Sundell.
Aiheesta muualla

Seuran kotisivut
Preston Burke

| Preston Burke |
| --- | --- |
Luoja(t):  Shonda Rhimes
Näyttelijä(t):  Isaiah Washington
Ensi- esiintyminen:  Greyn anatomian jaksossa  "A Hard Day's Night"
Henkilötiedot
Koko nimi:  Preston Xavier Burke
Ammatti:  kardiologian vastaava kirurgi
Sukupuoli:  mies
Ikä:  43
Suhteet
Muut sukulaiset:  Jane Burke (äiti) Donald Burke (isä)
Tutut:  Derek Shepherd (ystävä) Cristina Yang (ex-kihlattu)
Infobox OKVirheellinen NIMI-arvo: 
Preston Xavier Burke oli kuvitteellinen kirurgi ABC:n televisiosarjassa Greyn anatomia. Hahmoa esitti Isaiah Washington sarjan neljännelle tuotantokaudelle asti.
Tarina

Preston Burke on Seattle Gracen sairaalan entinen kardiologian vastaava kirurgi. Hän opiskeli lääketiedettä Tulanen yliopistossa, josta hän lähti ensimmäisenä luokaltaan valmistumaan Johns Hopkinsin lääketieteelliseen kouluun. Collegessa hän tapasi Erica Hahnin, joka valmistui heti hänen jälkeensä, josta alkoikin taistelu heidän välillään. Burke oli kerran kirurgian väliaikainen ylilääkäri, kun Richard Webber toipui aivoleikkauksesta. Burke aloitti suhteen harjoittelija Cristina Yangin kanssa, mutta lopetti sen, koska pelkäsi sen voivan vaikuttaa heidän molempien uriin. Cristinan keskenmeno toi parin takaisin yhteen. Hän myös asui yhdessä Cristinan kanssa.
Toisen tuotantokauden finaalijaksossa häntä ammuttiin, mikä vaikutti hänen oikean kätensä hallintaan. Hänen väliaikainen ratkaisunsa ongelmaan oli työskennellä Cristinan kanssa jokaisessa leikkauksessa, jotta nainen pystyisi ottamaan tilanteen haltuunsa, jos hänen kätensä alkaisi reistailla. Järjestelmä kaatui, kun George sai tietää asiasta ja kertoi kaiken ylilääkäri Webberille. Tämän seurauksena he eivät puhuneet toisilleen (kumpikaan ei halunnut puhua ensin), mutta kun Cristina rikkoi hiljaisuuden, Burke kosi naista, joka suostui. Ennen heidän salaisuutensa paljastumista Burkesta oli tulossa kirurgian ylilääkäri, mutta hänen täytyi kilpailla paikasta muiden vastaavien kirurgien kanssa. (Kukaan ei lopulta saanut paikkaa.) Tapauksen jälkeen hänen kätensä parantui, kun hänen hyvä ystävänsä Derek Shepherd korjasi hänen motoriikkansa.
Koko kauden loppuosan Burke ja Cristina järjestivät häitään. Kuitenkin kauden päätösjaksossa hääpäivänä Burke kertoi Cristinalle, ettei enää halunnut tämän tekevän mitään tahtonsa vastaisesti, ja tajunneensa yrittäneensä tehdä Cristinasta erilaista naista, ja ettei hän hyväksynyt häntä sellaisenaan. Cristina sanoi "luulevansa että halusi sitä". Burke halusi Cristinan kuitenkin tietävän, että se oli, mitä hän halusi, joten hän jätti naisen kappeliin. Cristina palasi sitten heidän talolleen ja huomasi, että Burke oli lähtenyt.
Neljännellä kaudella Burken pitkäaikainen kilpailija Tri. Erica Hahn otti hänen paikkansa sydänkirurgian vastaavana.
Prayer for the Weekend

| Prayer for the Weekend The Ark |
| --- | --- | --- |

Studioalbumin tiedot
 Äänitetty : 2007
 Julkaistu: 11. huhtikuuta 2007
 Tuottaja(t): Marco Manieri, The Ark
 Tyylilaji: glam rock, Pop
 Kesto: 42.58
 Levy-yhtiö: Roxy Recordings
Listasijoitukset
  3.
The Arkin muut julkaisut
| State of the Ark 2004 | Prayer for the Weekend 2007 | In Full Regalia 2010 |
Prayer for the Weekend on ruotsalaisen glam rock-yhtye The Arkin neljäs studioalbumi. Se julkaistiin 11. huhtikuuta 2007, kuukautta ennen Eurovision laulukilpailua, johon yhtye oli valittu maan edustajaksi kappaleella "The Worrying Kind". Levy oli ensimmäinen uuden levy-yhtiön alaisena julkaistu albumi. Se nousi listaykköseksi Ruotsissa ja saavutti kolmannen sijan Suomen virallisella albumilistalla, mikä oli yhtyeen paras saavutus siihen mennessä edellisen albumin State of the Ark sijoituttua parhaimmillaan kahdeksanneksi. Ensimmäinen single oli ainoastaan digitaalisessa muodossa julkaistu kappale "Absolutely No Decorum", mutta Suomessa se on saatavana myös oikeana CD-singlenä. Albumi pysyi Suomen virallisella listalla seitsemän viikkoa. Ruotsissa albumi nousi välittömästi listaykköseksi ja piti ykkössijaa neljä viikkoa.
Viikkoa ennen albumin julkaisua yhtye aloitti Pohjoismaiden kiertueen esiintymällä kolmena peräkkäisenä iltana Helsingin Tavastialla, jonne kaikki 2400 lippua oli myyty loppuun. Konsertit saivat myös huomiota Ruotsin suurimmissa iltapäivälehdissä, jotka olivat paikalla seuraamassa kiertueen avausta.
Kappaleet

Prayer for the Weekend – 4.24
The Worrying Kind – 2.56
Absolutely No Decorum – 3.47
Little Dysfunk You – 4.09
New Pollution – 4.31
Thorazine Corazon – 3.44
I Pathologize – 2.54
Death to the Martyrs – 3.54
All I Want is You – 2.58
Gimme Love to Give – 3.59
Uriel – 5.42
Any Operator Will Do – 3.37 (Bonuskappale)
Arvostelut

AllMusic:
Desibeli.net:
Nyt.fi:
Soundi:
Stara.fi:
Premiere Radio Networks

Premiere Radio Networks on yhdysvaltalainen radioverkko, jonka kautta syndikoidaan 90 radio-ohjelmaa noin 5 000 radioasemalle. Verkko perustettiin 1987 ja sen omistaa Clear Channel Communications.
Vuonna 1991 yritys osti mediatutkimuksia tekevän Mediabasen, joka toimittaa musiikin esitystilastoja liki 2 000 radioasemalta Yhdysvalloissa ja Kanadassa 1 700 asiakkaalleen.
Aiheesta muualla

Premiere Radio Networksin kotisivut (Arkistoitu – Internet Archive) (englanniksi)
Porfyrios Gazalainen

Porfyrios Gazalainen kuvattuna kreikkalaisessa seinämaalauksessa 1500-luvulta. Pyhän Dionysioksen luostari, Athos.
Pyhä Porfyrios Gazalainen (m.kreik. Πορφύριος, lat. Porphyrius; n. 346 26. helmikuuta 420) oli 300- ja 400-luvun vaihteessa elänyt kristittyjen Gazan piispa.–
Aiheesta muualla

Kuvia tai muita tiedostoja aiheesta Porfyrios Gazalainen Wikimedia Commonsissa
Promyšlennyi

Promyšlennyi (ven. Промы́шленный) on autioituva kaupunkimainen taajama Komin tasavallan Vorkutan kaupunkipiirikunnassa Venäjällä. Se sijaitsee Vorkuta-joen sivujoen Izjurvožin varrella 26 kilometriä Vorkutan kaupungista luoteeseen. Asukkaita on 446 henkeä (vuonna 2009).
Paikkakunta on syntynyt 1940–1950-lukujen vaihteessa voimalaitoksen ja hiilikaivoksen yhteyteen. Vuonna 1956 se sai kaupunkimaisen taajaman aseman. Promyšlennyin väkiluku 13 800 vuonna 1970 ja 5 700 vuonna 1999. Taajama päätetettiin lakkauttaa Tsentralnaja-kaivoksessa vuonna 1998 tapahtuneen räjähdysonnettomuuden jälkeen.
Porin VPK

Nykyään yökerhona toimiva Porin VPK:n talo Pohjoispuiston varrella.
Porin vapaaehtoinen palokunta ry on Porissa toimiva vapaaehtoinen palokunta. Se on perustettu 4. kesäkuuta 1863 ja on Turun VPK:n jälkeen maan toiseksi vanhin vapaaehtoinen palokunta. Porin VPK:n soittokunta perustettiin vuonna 1884 ja nuoriso-osasto vuonna 1926. Naisosasto aloitti toimintansa vuonna 1951.
Ennen VPK:n perustamista kaupungissa oli toiminut lakisääteinen yleinen palokunta, johon kuuluminen oli pakollista kaikille 21-40-vuotiaille miehille. VPK:n jäsenet olivat liberaalin arvomaailman omaavia henkilöitä, jotka pyrkivät saavuttamaan vapaaehtoiselle palokunnalle täysin itsenäisen aseman suhteessa yleiseen palokuntaan. Porin VPK:n toimintaan kuului alkuvuosina varsinaisen palontorjunnan ja paloharjoitusten lisäksi myös erilaista sivistystoimintaa. VPK järjesti muun muassa laulu- ja näytelmätilaisuuksia ja sillä oli oma kirjasto.
Porin VPK:n pitkäaikainen perinne on vuodesta 1883 järjestetty "laskiasmarssi", jossa paikalliset palokunnat marssivat VPK:n soittokunnan johdolla kauppatorilta Itäpuiston paloasemalle.
Porin VPK:n 150-vuotisjuhlavuoden kunniaksi Itäpuistossa paljastettiin kesäkuussa 2013 kuvanveistäjä Sofia Saaren suunnittelema muistomerkki, joka kuvaa Porin historian kaupunkipaloja.
Itäpuiston paloasema

Porin VPK:n palokuntatalo valmistui Itä- ja Pohjoispuiston kulmaukseen vuonna 1894. Rakennuksessa toimii nykyään yökerho. Viisi vuotta myöhemmin rakennettiin samalle tontille arkkitehti August Krookin suunnittelema kalustohalli.
Vuonna 1926 perustettiin Porin kunnallinen palolaitos, joka toimi vuoteen 1961 saakka Itäpuistossa Porin VPK:n tiloissa. Muiden rakennusten yhteyteen valmistui vuonna 1937 VPK:n rakennuttama paloasema, joka vuokrattiin kunnalliselle palolaitokselle. 1956 rakennettiin uusi kalustohalli sekä kerhohuone. Kunnallinen palolaitos muutti nykyisiin toimitiloihinsa vuonna 1961, jonka jälkeen Itäpuiston paloasema on ollut pelkästään VPK:n käytössä. Porin VPK:n rakennukset ovat nykyään suojeltuja. Paloaseman tiloissa on näytteillä vuonna 1921 käyttöön otettu entisöity Benz Gaggenau-museopaloauto.
Nykyään Porin VPK:ssa on kuusi eri osastoa. Kalustona VPK:lla on sammutusauto, raivausauto, säiliöauto sekä kaksi miehistöautoa ja kalustoperäkärry.
Porin VPK:n paloasema.
Poskiontelontulehdus

Kuvaus ihmisen poskionteloista.
Poskiontelontulehdus eli maksillaarisinuiitti (lat. sinuitis maxillaris) on sairaus, jossa poskiontelon limakalvot ovat tulehtuneet.
Poskiontelontulehdus on yleinen sairaus, jonka kärsii vuosittain noin 100 000–400 000 suomalaista. Yleensä toipuminen sujuu ongelmitta, vaikkakin joskus tulehdus saattaa levitä pansinuiitiksi.
Poskiontelontulehdus voi ilmetä flunssan jälkitautina tai allergisena reaktiona. Myös tupakansavu ja ylähampaiden tulehdukset lisäävät sairastumisen riskiä. Tulehdus voidaan todeta muun muassa kaikututkimuksen (ultraäänitutkimus) avulla. Tavalliseen flunssaan liittyy poskionteloiden märkäkertymä noin 70 prosentilla aikuisista. Märkäkertymä häviää itsestään noin viikon sisällä yli 90 prosentissa tapauksista.
Tavallisia poskiontelontulehduksen oireita ovat nenän tukkoisuus, flunssaoireet, hammassärky, paineen tunne poskipäissä, pitkittynyt yskä ja joskus muun muassa kuume ja huimaus.
Lievemmissä tapauksissa hoidoksi riittävät kipua lievittävät lääkkeet ja nenäsumutteet. Itsehoitona voi käyttää myös nenähuuhtelua, joka saattaa olla nenäsumutteita tehokkaampi keino kroonisiin nenä- ja poskiontelovaivoihin.
Jos tila pitkittyy, antibiootit, ensisijaisesti amoksisilliini voivat olla tarpeen. Varsinkin jos sairaus toistuu usein, käytetään myös poskiontelopunktiota.
Poskiontelopunktio

Poskiontelopunktio on toimenpide, jossa poskiontelot puhdistetaan märkäeritteestä huuhtelemalla. Huuhtelu saa poskiontelossa aikaan tulehduksen aiheuttaville bakteereille haitallisen ympäristönmuutoksen. Vaikeissa tapauksissa huuhtelu saatetaan toistaa päivittäin.
Poskiontelopunktiossa nenäontelon seinämä ensin puudutetaan, jonka jälkeen nenäontelon ja poskiontelon välinen ohut luuseinämä puhkaistaan sieraimen kautta punktioneulalla, ja neulalla ruiskutetaan poskionteloon huuhtelunestettä, joka on tavallisesti fysiologista keittosuolaa. Neste kiertää poskiontelon oman kanavan (lat. ostium) kautta ulos tuoden mukanaan ontelossa olevan liman tai märkäeritteen. Tällä niin sanotulla poskiontelon huuhtelulla pyritään nopeuttamaan poskiontelotulehduksen paranemista.
Poskiontelotulehdus ei tartu helposti.
Nenähuuhtelu

Nenähuuhtelun on päivittäin tehtynä havaittu helpottavan poskiontelontulehduksen oireita ja vähentävän lääkkeiden käyttöä henkilöillä, joita poskiontelontulehdus vaivaa usein.
Prayer

| Prayer Robin Schulz |
| --- | --- | --- |

Studioalbumin tiedot
 Julkaistu: 19. syyskuuta 2014
 Tuottaja(t): Robin Schulz
 Tyylilaji: Dance
 Levy-yhtiö: TONSPIEL, Warner
Robin Schulzin muut julkaisut
|   | Prayer 2014 | Sugar 2015 |
Singlet albumilta Prayer
 ”Waves” Julkaistu: 4. helmikuuta 2014  ”Prayer in C” Julkaistu: 6. kesäkuuta 2014  ”Willst Du” Julkaistu: 5. syyskuuta 2014  ”Sun Goes Down” Julkaistu: 24. lokakuuta 2014
Prayer on saksalaisen DJ-tuottaja Robin Schulzin debyyttialbumi. Sen julkaisivat TONSPIEL sekä Warner Music Group 19. syyskuuta 2014 ja sen tuotannosta vastasi kokonaan Schulz itse. Toisin kuin albumin singlet, albumi itsessään ei ole onnistunut saavuttamaan yhtä suurta menestystä. Albumi on päässyt viiden parhaan joukkoon toistaiseksi vain Sveitsissä. Kymmenen parhaan joukkoon se on onnistunut pääsemään Itävallassa ja Saksassa.
Kappalelista

CD
"Prayer in C (Robin Schulz Remix)" - Benjamin Cotto, Nili Hadida - Lillywood ja Robin Schulz - 3:09
"Willst Du" - Robin Schulz ja Alligatoah - 3:10
"Sun Goes Down" - Robin Schulz ft. Jasmine Thompson - 2:59
"No Rest for the Wicked (Robin Schulz Edit)" - Lykke Li, Björn Yttling - Lykke Li - 3:21
"Rather Be (Robin Schulz Edit)" - Jack Patterson, James Napier, Nicole Marshall - Clean Bandit ft. Jess Glynne - 3:12
"We Don't Have to Take Our Clothes Off" - Narada Michael Walden, Preston Glass - Lexer ja Nico Pusch - 3:20
"House on Fire" - Robin Schulz ja Me & My Monkey - 3:20
"Taking Me Home" - HEYHEY - 3:02
"Never Know Me" - Robin Schulz ja Dansir - 3:18
"Snowflakes" - Pingpong ja Robin Schulz - 3:24
"Waves (Robin Schulz Remix)" - Dennis Princewell Stehr - Mr Probz - 3:27
"Warm Minds" - Robin Schulz - 3:24
"Wrong" - Robin Schulz - 3:26
"Summer Nights" - Scheinizzl ja Chroph ft. David Lageder - 3:46
"Spree Ahoi" - Thomas Lizzara ft. Steven Coulter - 4:00
"Hier mit Dir (Robin Schulz Radio Mix)" - Tom Thaler, Basil ja Robin Schulz - 3:16
"Changes (Robin Schulz Remix Radio Edit)" - Nick Littlemore, Peter Mayes, Sam Littlemore - Faul & Wad Ad vs. Pnau - 3:24
"A Sky Full of Stars (Robin Schulz Edit)" - Tim Bergling, Guy Berryman, Jonny Buckland, Will Champion, Chris Martin - Coldplay - 3:15
"Whatever" - Stil ja Bense - 3:18
"In the Morning Light" - Alex Schulz - 3:17
iTunes bonusraita (vain ennakkotilaus)
21 "Prayer" (Continuous DJ Mix) - 1:17:55
Listasijoitukset

| Listat (2014) | Paras sijoitus |
| --- | --- |
Itävalta (Ö3 Austria Top 40): 10
Belgia (Ultratop Flanderi): 42
Belgia (Ultratop Vallonia): 42
Alankomaat (MegaCharts): 54
Suomi (Suomen virallinen lista): 31
Ranska (SNEP): 145
Saksa (Offizielle Top 100): 7
Italia (FIMI): 98
Norja (VG-lista): 34
Ruotsi (Sverigetopplistan): 19
Sveitsi (Swiss Music Charts): 4

Käännös suomeksi
Pussy (yhtye)

| Pussy> Tiedot |
| --- | --- |
Tyylilaji:  trance, house, eurodance
Kotipaikka:   Ranska
Laulukieli:  englanti
Jäsenet:  Bertrand De Carey   Pascal Henninot  
Infobox OKNimi-testi OK: 
Pussy oli 1990-luvulla toiminut ranskalaisen DJ Bertrand De Careyn ja Pascal Henninotin muodostama yhtye, joka esitti elektronista musiikkia. Yhtyeen tunnetuin kappale on "Suck My Pussy".
Singlet

Suck My Pussy
I'm A Sleazy Pervert
Gonna Make Me Feel
Aiheesta muualla

Diskografia Discogs:n kotisivuilla (englanniksi)
Premissi (elokuvataide)

Premissi on elokuvan tai käsikirjoituksen ydinajatus, johtolause, kuningasajatus tai pääväittämä. Hyvänä premissinä pidetään yhtä lausetta tai virkettä, johon koko elokuvan sisältö voidaan tiivistää. Päälauseen käyttö on lähtöisin teatterin piiristä.
Esimerkkejä lyhyistä premisseistä:
Ulkoinen loisto ja mahti ei tuo sisäistä onnea. (Citizen Kane)
Kun nainen jättää miehen, on miehen pakko ruveta ajattelemaan ja kehittymään. (Kramer vastaan Kramer)
Ei kannata nuolaista ennen kuin tipahtaa.(Lottovoittaja UKK Turhapuro)
Yksinäinen poika ystävystyy avaruusolennon kanssa. (E.T. – The Extra Terrestrial)
Hai terrorisoi pikkukaupunkia. (Tappajahai)
Pikkupoika näkee kuolleita ihmisiä. (Kuudes aisti)
Elokuvaa, jolla on helppo ja vetoava premissi, kutsutaan termillä high-concept. Vastakohta low-concept puolestaan tarkoittaa elokuvaa, jonka vetoavuus riippuu enemmän toteutuksen tasosta kuin perusidean mielenkiintoisuudesta.
Aiheesta muualla

Taideteollisen korkeakoulun elokuvantaju-sivusto
Promponás

| Promponás Προμπονάς |
| --- | --- |
 Kaupungin kartta, jossa Promponás korostettuna.
Kaupunki:  Ateena, Attika, Kreikka
Suuralue:  5.
Koordinaatit:  38°01′43″N, 23°44′17″E
Lähialueet:  Áno Patísia, Néa Chalkidóna, Néa Filadélfeia, Rizoúpoli
Promponás (kreik. Προμπονάς; myös Probonás) on kaupunginosa Ateenassa Kreikassa. Se sijaitsee Ateenan varsinaisen kaupunkialueen pohjoislaidalla ja kuuluu kaupungin 5. suuralueeseen. Kaupunginosa on saanut nimensä náxoslaisesta lääkäri Dimítris Promponáksesta, joka testamenttasi maaomaisuuttaan alueelta Ateenan kaupungille.
Promponáksen pohjoisosassa sijaitsee Promponáksen puisto. Kaupunginosan itäpuolella sijaitsee Rizoúpolin kaupunginosa, eteläpuolella Áno Patísia, länsipuolella Néa Chalkidónan kaupunki ja pohjoispuolella Néa Filadélfeian kaupunki.
RTP2

RTP 2 on Portugalin radion ja television omistama televisiokanava. Kanava perustettiin 1980-luvulla ja nykyään se on yksi maansa suurimpia. Kanava tunnetaan myös nimellä 2: tai a dois. Kanava esittää myös musiikkia uutisten ja TV-ohjelmien lisäksi.
Premonition (Survivorin albumi)

| Premonition Survivor |
| --- | --- | --- |

Studioalbumin tiedot
 Äänitetty : 1980–1981
 Julkaistu: 1981
 Tuottaja(t): Jim Peterik
 Tyylilaji: rock
 Levy-yhtiö: Survival Records (Survivorin oma yhtiö)
Survivorin muut julkaisut
| Survivor 1980 | Premonition 1981 | Eye of the Tiger 1983 |
Premonition on Survivorin albumi vuodelta 1981.
Kappaleet

Chevy Nights – 3.38
Summer Nights – 4.08
Poor Man’s Son – 3.35
Runway Lights – 4.17
Take You on a Saturday – 4.05
Light of a Thousand Smiles – 4.58
Love Is on My Side – 3.36
Heart’s a Lonely Hunter – 5.12
Survivor
| --- | --- |
Studioalbumit:   Survivor  Premonition  Eye of the Tiger  Caught in the Game  Vital Signs  When Seconds Count  Too Hot to Sleep  Reach 
Livealbumit:   Live In Tokyo 
Kokoelmat:   Greatest Hits  Prime Cuts: Classic Tracks  Survivor Special Selection  Fire in Your Eyes: Greatest Hits  Ultimate Survivor  Extended Versions: The Encore Collection  The Best Of Survivor